62021CO0569_INF
A Bíróság (hetedik tanács) 2022. november 17‑i végzése –PF (Pszichológusok rendőrséghez való felvételére vonatkozó korhatár)
(C‑569/21. sz. ügy)
„Előzetes döntéshozatal – A Bíróság eljárási szabályzatának 99. cikke – Szociálpolitika – A foglalkoztatás és a munkavégzés során alkalmazott egyenlő bánásmód – Az Európai Unió Alapjogi Chartájának 21. cikke – 2000/78/EK irányelv – A 2. cikk (2) bekezdése, a 4. cikk (1) bekezdése és a 6. cikk (1) bekezdése – Az életkoron alapuló hátrányos megkülönböztetés tilalma – Nemzeti szabályozás, amely a rendőrségi pszichológusok felvétele tekintetében 30 éves felső korhatárt állapít meg – Igazolás”
1.
Szociálpolitika – A foglalkoztatás és a munkavégzés során alkalmazott egyenlő bánásmód – 2000/78 irányelv – Hatály – Nemzeti szabályozás, amely a rendőrségi pszichológusok felvétele tekintetében 30 éves felső korhatárt állapít meg – Bennfoglaltság
(2000/78 tanácsi irányelv, 3. cikk, (1) bekezdés, a) pont)
(lásd: 45., 46. pont)
2.
Szociálpolitika – A foglalkoztatás és a munkavégzés során alkalmazott egyenlő bánásmód – 2000/78 irányelv – Az életkoron alapuló hátrányos megkülönböztetés tilalma – Nemzeti szabályozás, amely a rendőrségi pszichológusok felvétele tekintetében 30 éves felső korhatárt állapít meg – Az említett tevékenység gyakorlásához lényeges vagy meghatározó szakmai követelmény – Hiány – Igazolások – Hiány – Megengedhetetlenség
(Az Európai Unió Alapjogi Chartája, 21. cikk, (1) bekezdés; 2000/78 irányelv, 1. cikk, 2. cikk (2) bekezdés; 4. cikk, (1) bekezdés és 6. cikk, (1) bekezdés)
(lásd: 48., 49., 51–54., 56., 57., 59., 67–71. pont és a rendelkező rész)
Rendelkező rész
A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27‑i 2000/78/EK tanácsi irányelv 2. cikkének (2) bekezdését, 4. cikkének (1) bekezdését és 6. cikkének (1) bekezdését az Európai Unió Alapjogi Chartája 21. cikkének fényében akként kell értelmezni, hogy azokkal ellentétes az olyan nemzeti szabályozás, amely a rendőrségi pszichológusok felvételére irányuló versenyvizsgán való részvétel tekintetében 30 éves felső korhatárt állapít meg.